Για ακόμη μια διοργάνωση ο Κώστας Φιλιππίδης έδειξε ότι είναι αθλητής μεγάλων αγώνων, καθώς κατάφερε και κατέκτησε το αργυρό μετάλλιο, στον τελικό του επί κοντώ στο ευρωπαϊκό πρωτάθλημα κλειστού στίβου που διεξάγεται στο Βελιγράδι.

Γράφτηκε από: Αγγελική Βύζικα

Μετά από μία μεγάλη μάχη ανάμεσα σε 6 άλτες, ο αθλητής του Δημήτρη Κυτέα, αν και βρέθηκε με την...πλάτη στον τοίχο, όταν έριξε τον πήχη στην πρώτη του προσπάθεια στα 5.75 και άφησε τις άλλες δύο για τα 5.80μ., τα οποία πέρασε με τη δεύτερη και «πέταξε» στη συνέχεια στα 5.85μ. κάνοντας νέο Πανελλήνιο ρεκόρ κλειστού στίβου. Έσπασε έτσι το δικό του, 5,84μ. που είχε σημειώσει στις 21 Φεβρουαρίου του 2016, στο Κλερμόν της Γαλλίας.

Στη συνέχεια, οι τρεις πρώτοι (Λίσεκ, Φιλιππίδης, Βογιεκόβσκι) δοκίμασαν στα 5.90μ., αλλά απέτυχαν και κατέλαβαν τις τρεις πρώτες θέσεις, έχοντας ως καλύτερη επίδοση, στις προσπάθειες στα 5.85μ.

Ο αγώνας στο επί κοντώ ήταν πραγματικά συγκλονιστικός, καθώς από τους 11 συμμετέχοντες στον τελικό οι 6 βελτίωσαν είτε τη φετινή τους καλύτερη επίδοση είτε το ατομικό τους ρεκόρ. Με κορυφαίο τον Κώστα Φιλιππίδη ο οποίος βελτίωσε παράλληλα και το εθνικό ρεκόρ.

Ο Καραλής 11ος

Ο έτερος ‘Ελληνας του τελικού, ο Εμμανουήλ Καραλής στην πρεμιέρα του σε επίπεδο ανδρών, κατετάγη 11ος. Ο 17χρονος αθλητής πέρασε με την 1η προσπάθεια τα 5.35μ. και τα 5.50μ., αλλά στη συνέχεια είχε 3 άκυρες στα 5. 60μ.

Η τελική κατάταξη:

1. Πιοτρ Λίσεκ (Πολωνία) 5.85μ.

2. Κώστας Φιλιππίδης (Ελλάδα) 5.85μ. (Νέο πανελλήνιο ρεκόρ κλειστού στίβου)

3. Πάβελ Βογιεκόβσκι (Πολωνία) 5,85μ. (καλύτερη φετινή επίδοση)

4. Γιαν Κούντλιτσκα (Τσεχία) 5.80 (καλύτερη φετινή επίδοση)

5. Ράφαελ Χολτσντέπε (Γερμανία) 5.80μ. (καλύτερη φετινή επίδοση)

6. Αξέλ Σαπέλ (Γαλλία) 5.80μ. (ατομικό ρεκόρ)

7. Ιβάν Χόρβατ (Κροατία) 5,.75μ.

8. Μάρεκς Άρεντς (Λευκορωσία) 5.60 (καλύτερη φετινή επίδοση)

9. Στάνλεϊ Ζόσεφ (Γαλλία) 5.60μ.

10. Κέβιν Μενάλντο (Γαλλία) 5.60

11. Εμμανουήλ Καραλής (Ελλάδα) 5.50μ.

12. Φλοριάν Γκαούλ (Γερμανία) εγκατέλειψε